Pred vojno je poučeval v Preboldu. Med vojno je bil vpoklican v Avstro-Ogrsko vojsko, poslan na Soško fronto, kjer je bil ranjen, po vojni pa je kot Maistrov borec sodeloval v boju za severno mejo. Po letu 1918 je med drugim učil na trgovski šoli v Mariboru (1919 do 1927). Od leta 1928 do 1941 ter 1945 do 1952 pa je poučeval na mariborskem učiteljišču. Leta 1952 je v Mariboru ustanovil vzgojno posvetovalnico in jo vodil do 1961.